 Jenesis 27  O wee ruo mgbe Aịzik mere agadi, anya ya anaghịkwa ahụ ụzọ ma ọlị, na ọ kpọrọ Isọ bụ nwa ya nke okenye wee sị ya: Nwa m! o wee sị ya: Lee m!O wee gaa nihu ịsị ya: Lee, emewo m agadi. Amaghị m ụbọchị m ga-anwụ.Ugbu a, biko were ihe i ji achụ nta, akpa akụ gị na ụta gị, gaa nọhịa gbatara m anụ.Siere m nri dị ụtọ, ụdị nke na-amasị m, butekwara m ya ka m rie, ka mkpụrụ obi m wee gọzie gị tupu mụ anwụọ.Otú ọ dị, Ribeka nọ na-ege ntị ka Aịzik nọ na-agwa Isọ nwa ya okwu. Isọ wee pụọ banye nọhịa ka ọ gaa gbute anụ ma bulata ya.Ribeka wee sị Jekọb nwa ya: Lee, m ka nụchara ka nna gị na-agwa Isọ nwanne gị, sị,Gbutere m anụ, siere m nri dị ụtọ ka m rie, ka m wee gọzie gị nihu Jehova tupu mụ anwụọ.Ugbu a, nwa m, gee ntị nolu m nihe m na-enye gị niwu.Biko, gaa nebe ìgwè anụ ụlọ nọ, kpụtara m ụmụ ewu abụọ, ndị dị mma, ka m were ha siere nna gị nri dị ụtọ, ụdị nke na-amasị ya.Ị ga-ebugakwara ya nna gị, ọ ga-erikwa ya, ka o wee gọzie gị tupu ya anwụọ.Jekọb wee sị Ribeka nne ya: Ma Isọ nwanne m bụ nwoke gbara ajị ma ahụ m na-akwọ mụrụmụrụ.Ọ bụrụkwanụ na nna m emetụ m aka? Mgbe ahụ m ga-adị ka onye na-akwa emo nanya ya, m ga-ewetakwara onwe m nkọcha, ọ bụghị ngọzi.Nne ya wee sị ya: Nwa m, ka nkọcha a ga-akọcha gị dịrị nisi m. Naanị gee ntị nolu m gawa, kpụtara m ha.O wee gaa kpụrụ ha kpụtara nne ya, nne ya wee sie nri dị ụtọ, ụdị nke na-amasị nna ya.E mesịa, Ribeka chịịrị uwe Isọ nwa ya nke okenye, bụ ndị kasị mma o debere nụlọ, yiwe Jekọb nwa ya nke nta.O wee were akpụkpọ ụmụ ewu ahụ kee ya naka nakwa nebe ajị na-adịghị nolu ya.O wee bunye Jekọb nwa ya nri ahụ dị ụtọ na achịcha ahụ o mere.O wee bakwuru nna ya wee sị: Nna m! o wee sị: Lee m! Nwa m, ị bụ onye?Jekọb wee gaa nihu ịsị nna ya: Abụ m ọkpara gị Isọ. Emewo m nnọọ dị ka ị gwara m. Biko, bilie. Nọrọ ọdụ rie anụ m gbutere, ka mkpụrụ obi gị wee gọzie m.Aịzik wee sị nwa ya: Nwa m, olee otú i si hụ ya ọsọ ọsọ otú a? O wee sị: Nihi na Jehova bụ Chineke gị mere ka o zute m.Aịzik wee sị Jekọb: Nwa m, biko, bịa nso ka m metụ gị aka ka m mara ma ị bụ nwa m Isọ nezie ma ọ bụ na ị bụghị.Jekọb wee bịaruo Aịzik nna ya nso, o wee metụ ya aka, o wee sị: Olu a bụ olu Jekọb, ma aka a bụ aka Isọ.Ọ mataghịkwa ya, nihi na aka ya dị ajị ajị dị ka aka Isọ nwanne ya. Nihi ya, ọ gọziri ya.E mesịa, ọ sịrị: Ị bụ nwa m Isọ nezie? o wee sị: Abụ m.O wee sị: Butere m ya nso ka m rie anụ nwa m gbutere, ka mkpụrụ obi m wee gọzie gị. O wee bute ya nebe ọ nọ, o wee malite iri, o butekwaara ya mmanya, o wee malite ịṅụ.Aịzik nna ya wee sị ya: Nwa m, biko, bịa nso susuo m ọnụ.O wee bịa nso susuo ya ọnụ, o wee nụ ísìsì uwe ya. O wee gọzie ya wee sị:Ka ezi Chineke nye gị igirigi nke eluigwe nakwa ala na-eme nri nụwa nakwa ọka na mmanya ọhụrụ nụba.Ka ndị dị iche iche jeere gị ozi, ka mba dị iche iche kpọọkwara gị isiala. Bụrụ onyeisi ụmụnne gị, ka ụmụnne gị kpọọkwara gị isiala. Ka onye ọ bụla nime ndị na-abụ gị ọnụ bụrụ onye a bụrụ ọnụ, ka onye ọ bụla nime ndị na-agọzi gị bụrụ onye a gọziri agọzi.O wee ruo na ngwa ngwa Aịzik gọzichara Jekọb, ee, nezie o ruru mgbe Jekọb ka si nnọọ nihu Aịzik nna ya pụta, na Isọ nwanne ya si ịchụ nta lọta.Ya onwe ya kwa wee malite isi nri dị ụtọ. O wee butere ya nna ya wee gwa nna ya, sị: Ka nna m bilie rie anụ nwa ya gbutere, ka mkpụrụ obi gị wee gọzie m.Aịzik nna ya wee jụọ ya, sị: Ị bụ onye? o wee zaa, sị: Abụ m nwa gị, ọkpara gị, Isọ.Aịzik wee malite ịma jijiji nke ukwuu gabiga ókè, o wee sị: Ònyekwanụ gbutere anụ wetara m, m wee richaa ihe niile tupu gị abata, m wee gọzie ya? Onye a gọziri agọzi ka ọ ga-abụkwa!Mgbe Isọ nụrụ ihe nna ya kwuru, ọ malitere ịkwa ákwá noké olu nakwa nụzọ dị ilu wee sị nna ya: Nna m, gọzie m, ọbụna mụ onwe m!Ma ọ gara nihu ịsị: Nwanne gị ji aghụghọ bịa nweta ngọzi dịịrị gị.O wee sị: Ọ bụghị ya mere e ji gụọ ya Jekọb, nihi na ọ narawo m ihe ugboro abụọ a? Ọ naraworị ọnọdụ m dị ka ọkpara, lee, ugbu a ọ narawo ngọzi m! Ọ sịkwara: Ọ bụ na o nweghị ngọzi i debeere m?Ma Aịzik zara Isọ, sị: Lee, emewo m ya onyeisi gị, enyewo m ya ụmụnne ya niile ka ha bụrụ ndị na-ejere ya ozi, enyewokwa m ya ọka na mmanya ọhụrụ iji kwado ya, olee ihe dịnụ m ga-emere gị, nwa m?Isọ wee sị nna ya: Nna m, ọ bụ naanị otu ngọzi ka i nwere? Nna m, gọzie m, ọbụna mụ onwe m! Isọ wee bewe ákwá nolu dara ụda.Aịzik nna ya wee zaa ya, sị:Ọ bụkwa site ná mma agha gị ka ị ga-adị ndụ, ị ga-ejekwara nwanne gị nwoke ozi. Ma ọ ga-erukwa na, mgbe ị ga-alụ ụlụ, ị ga-agbajipụ yok ya nolu gị.Otú ọ dị, Isọ buuru Jekọb iwe nobi nihi ngọzi ahụ nna ya gọziri ya, Isọ wee na-asị nobi ya: Oge a ga-eruru nna m uju na-eru nso. Ya gasịa, m ga-egbu Jekọb nwanne m.Mgbe a kọọrọ Ribeka ihe Isọ nwa ya nke okenye kwuru, ozugbo ahụ o ziri ozi wee kpọọ Jekọb nwa ya nke nta, o wee sị ya: Lee! Isọ nwanne gị ji gị na-akasi onwe ya obiigbu gị.Ugbu a, nwa m, gee ntị nolu m, bilie, gbakwuru Leban nwanne m na Heran.Binyere ya ụbọchị ole na ole ruo mgbe ọnụma nwanne gị dajụrụ,ruo mgbe iwe nwanne gị na-eweso gị dajụrụ, ya echefuokwa ihe i mere ya. M ga-ezikwa ozi wee si nebe ahụ kpọlata gị. Nihi gịnị ka m ga-eji gbara aka unu abụọ notu ụbọchị?E mesịa, Ribeka nọ na-agwa Aịzik, sị: Ndụ a m dị agbụla m nihi ndị inyom Het. Ọ bụrụ na Jekọb anwaa anwaa si netiti ndị inyom Het ndị a, bụ ndị inyom nke ala a, lụta nwaanyị, olee uru ndụ m baara m? 